Babelscape/SREDFM huggingface dataset:
Ροβέρτος Β΄ του Ναμύρ

Ο Ροβέρτος Β΄ του Ναμύρ (Γερμ. "Robert II" πέθανε 1016/1031) μέλος του Οίκου του Ναμύρ και Κόμης του Ναμύρ (1010 - 1016) ήταν μεγαλύτερος γιος του Αλβέρτου Α΄ του Ναμύρ και της Ερμενγκάντε κόρης του Καρόλου της Κάτω Λωρραίνης.
Αλβέρτος Γ΄ του Ναμύρ

Ο Αλβέρτος Γ΄ του Ναμύρ (Γαλλ. "Albert III" περί το 1027 - 29 Ιουλίου 1102) μέλος του Οίκου του Ναμύρ και Κόμης του Ναμύρ (1063 - 1102) ήταν μεγαλύτερος γιος του Αλβέρτου Β΄ του Ναμύρ και της Ρεγκελίντας της κόρης του Γκοτέλο Α΄ της Λωρραινης.
Βούλγαροι του Βανάτου

Οι Βούλγαροι στο Βανάτο (βουλγαρικά: "Банатски българи") είναι μια βουλγαρική μειονοτική ομάδα που εγκαταστάθηκε τον 18ο αιώνα στην περιοχή του Βανάτου, που βρισκόταν τότε στην κυριαρχία των Αψβούργων. Μετά τον Α΄ Παγκόσμιο Πόλεμο η περιοχή αυτή διαιρέθηκε μεταξύ Ρουμανίας, Σερβίας και Ουγγαρίας. Σε αντίθεση με τους περισσότερους Βούλγαρους, που είναι Ορθόδοξοι, αυτοί που βρίσκονται στο Βανάτο είναι Ρωμαιοκαθολικοί με ομολογία και προέρχονται από ομάδες και προέρχονται από ομάδες Παυλικιανών και Ρωμαιοκαθολικών της σημερινής βόρειας και βορειοδυτικής Βουλγαρίας.

Οι Βούλγαροι του Βανάτου μιλούν μια ξεχωριστή κωδικοποιημένη μορφή της Ανατολικής Βουλγαρικής γλώσσας με επιρροές και από άλλες γλώσσες της ευρύτερης περιοχής. Παρόλο που ταυτίζονται με την Πεδιάδα της Παννονίας (απομακρυσμένη από την ηπειρωτική χώρα της Βουλγαρίας), έχουν διατηρήσει τη βουλγαρική τους εθνική ταυτότητα. Μετά την απελευθέρωση της Βουλγαρίας, το 1878, πολλοί επέστρεψαν σε αυτήν και ίδρυσαν νέα χωριά.
Φερναντέλ

Ο Φερναντέλ (γαλλικά: Fernand Joseph Désiré Contantin, Μασσαλία, 8 Μαΐου 1903 – Παρίσι, 26 Φεβρουαρίου 1971), ψευδώνυμο του Φερνάν Ζοζέφ Ντεζιρέ Κονταντέν, ήταν Γάλλος ηθοποιός και τραγουδιστής. Ο πιο γνωστός και πετυχημένος ρόλος του στον κινηματογράφο είναι του Δον Καμίλο, στη σειρά των ταινιών που σκηνοθέτησαν ο Ζυλιάν Ντιβιβιέ και ο Κάρμινε Γκαλόνε, βασισμένες στα διηγήματα του Τζοβάνι Γκουαρέσκι.
Μπάριο Αζτέκα

Η Μπάριο Αζτέκα ή Λος Αζτέκας ("ισπανικά: Barrio Azteca ελληνικά: Η γειτονιά των Αζτέκων") είναι μεξικανοαμερικανική συμμορία με έδρα στο Ελ Πάσο στο Τέξας. Η συμμορία σχηματίστηκε στις φυλακές του Ελ Πάσο το 1986 και εξελίχτηκε σε μια διεθνική εγκληματική οργάνωση. Σήμερα είναι μία από τις πιο βίαιες και αιμοσταγείς συμμορίες στις Ηνωμένες Πολιτείες και λέγεται ότι έχει πάνω από 3.000 μέλη στις ΗΠΑ σε τοποθεσίες όπως το Νέο Μεξικό, το Τέξας, τη Μασαχουσέτη και τη Πενσυλβάνια και τουλάχιστον 5.000 μέλη στο Σιουδάδ Χουάρες του Μεξικού.

Η κύρια πηγή εισοδήματος της συμμορίας είναι η διακίνηση ναρκωτικών στα σύνορα Μεξικού-ΗΠΑ και το παράνομο εμπόριο τους. Είναι επίσης υπεύθυνη για τη διανομή και την πώληση ναρκωτικών εντός και εκτός των φυλακών εκείνης της περιοχής. Εκτός από τη διακίνηση ναρκωτικών, έχουν κατηγορηθεί για διάφορα εγκλήματα, όπως συμβόλαια θανάτου και ξέπλυμα μαύρου χρήματος. Η συμμορία, η οποία δραστηριοποιείται κοντά στα σύνορα ΗΠΑ-Μεξικού και από τις δύο πλευρές των συνόρων, έχει μετατραπεί σε πρωταρχικό παράδειγμα της «διασυνοριακής φύσης του πολέμου των ναρκωτικών του Μεξικού». Τα μέλη της Μπάριο Αζτέκα έχουν συνήθως αμερικανική υπηκοότητα, καθιστώντας τα ιδανικούς διασυνοριακούς δολοφόνους οι οποίοι μπορούν να μετακινούνται νόμιμα πέρα ​​από τα σύνορα.

Το 2008, η Μπάριο Αζτέκα σχημάτισε συμμαχία με την ένοπλη πτέρυγα του καρτέλ Χουάρεζ, τη Λα Λίνεα, για να πολεμήσει τις δυνάμεις του καρτέλ Σιναλόα, οι οποίες προσπαθούσαν να πάρουν τον έλεγχο του λαθρεμπορίου ναρκωτικών στη περιοχή.
Βόισλαβ Σέσελι

Ο Βόισλαβ Σέσελι (σερβικά: "Војислав Шешељ"), γεννημένος στις 11 Οκτωβρίου 1954, είναι Σέρβος πολιτικός, συγγραφέας, νομικός και εγκληματίας πολέμου. Είναι ο ιδρυτής και πρόεδρος του εθνικιστικού Σερβικού Ριζοσπαστικού Κόμματος (SRS). Από το 1998 έως το 2000 ήταν αντιπρόεδρος της Σερβίας.

Τον Φεβρουάριο του 2003 παραδόθηκε εθελοντικά στο Διεθνές Ποινικό Δικαστήριο, που εξέταζε εγκλήματα για την πρώην Γιουγκοσλαβία, όμως η δίκη του ξεκίνησε το Νοέμβριο του 2007. Η δίκη του Σέσελι σημείωσε έντονες διαμάχες, με τον ίδιο να βρίσκεται σε απεργία πείνας για σχεδόν ένα μήνα μέχρι να του επιτραπεί να εκπροσωπήσει τον εαυτό του. Φέρεται να προσέβαλλε τακτικά τους δικαστές και τους εισαγγελείς, μετά την έναρξη της διαδικασίας, να αποκάλυψε την ταυτότητα προστατευόμενων μαρτύρων και τιμωρήθηκε σε τρεις περιπτώσεις για μη τήρηση του νόμου. Αξιοσημείωτο είναι το γεγονός ότι δεν κάλεσε κανέναν μάρτυρα προς υπεράσπισή του.

Μετά από 11 χρόνια κράτησης στο Κέντρο Κράτησης των Ηνωμένων Εθνών στο Σεβενίνγκεν, λόγω της δίκης του, του επετράπη να επιστρέψει προσωρινά στη Σερβία το Νοέμβριο του 2014 για να υποβληθεί σε αντικαρκινική θεραπεία.

Στις 31 Μαρτίου 2016 αθωώθηκε στην πρωτοβάθμια απόφαση για όλες τις κατηγορίες που τον βάραιναν από το ειδικό δικαστήριο για την πρώην Γιουγκοσλαβία. Η αθώωση αυτή δέχτηκε έφεση από εισαγγελείς του Μηχανισμού για τα Διεθνή Ποινικά Δικαστήρια, ενός οργανισμού του Συμβουλίου Ασφαλείας των Ηνωμένων Εθνών, ο οποίος λειτουργεί ως πρόγραμμα εποπτείας και διαδοχικής οντότητας του Διεθνές Ποινικού Δικαστηρίου για την πρώην Γιουγκοσλαβία. Το ίδιο έτος συμμετείχε στις βουλευτικές εκλογές της Σερβίας λαμβάνοντας 23 έδρες στο κοινοβούλιο.
Ονομαστικόν

Το Ονομαστικόν είναι ονομαστικό λεξικό και θησαυρός λέξεων της ελληνικής γλώσσας -αττική διάλεκτος μέσω αττικισμού- και είδος εγκυκλοπαίδειας, το οποίο δημιουργήθηκε τον 2ο αιώνα μ.Χ. από τον Ιούλιο Πολυδεύκη. Είναι το μόνο έργο που διασώζεται από τον συγγραφέα, αποτελείται από 10 τόμους, και εκδόθηκε πριν το 177.
Γκυ του Ναμύρ

Ο Γκυ του Ναμύρ, ολλανδ. Gwijde van Namen (π. 1272 - 13 Οκτωβρίου 1311) από τον Οίκο του Νταμπιέρ ήταν κόμης της Ζηλανδίας (Zeeland) και κύριος του Ρονς (Ronse).
Οίκος του Νταμπιέρ

O Οίκος του Νταμπιέρ (γαλλ. "Maison de Dampierre") έπαιξε σημαίνοντα ρόλο από τον 12ο ως τον 14ο αι. στην Καμπανία, όπου βρίσκεται η κυριότητα του Νταμπιέρ. Μέλη του Οίκου έγιναν κόμητες της Φλάνδρας, του Νεβέρ, του Αρτουά, της κομητείας της Βουργουνδίας (Φρανς-Κοντέ) και κόμητες -μετέπειτα δούκες- του Ρετέλ.

Το πρώτο γνωστό μέλος του Οίκου είναι ο Γκυ Α΄ κύριος του Νταμπιέρ. Ο κύριος κλάδος εξέλιπε το 1384 με τον Λουδοβίκο Β΄ κόμη της Φλάνδρας, Αρτουά, Βουργουνδίας, Ρετέλ, Νεβέρ, που τον διαδέχθηκε η κόρη του Μαργαρίτα Γ΄ κόμη της Φλάνδρας. Αυτή στον πρώτο γιο της Ιωάννη έδωσε τη Φλάνδρα, Αρτουά, Βουργουνδία, στον δεύτερο Αντώνιο το Ρετέλ και στον τρίτο Φίλιππο Β΄ το Νεβέρ. Ο πλάγιος κλάδος των κομήτων του Ναμύρ εξέλιπε το 1429 με τον Ιωάννη Γ΄ κόμη του Ναμύρ.
Νόρα του Λίχτενσταϊν

Η Πριγκίπισσα Νόρα του Λίχτενσταϊν ("Prinzessin Nora vu Liechtenstein", 31 Οκτωβρίου 1950 -) είναι η μοναχοκόρη του Φραγκίσκου Ιωσήφ Β΄, Πρίγκιπα του Λίχτενσταϊν και αδελφή του σημερινού Πρίγκιπα του Λίχτενσταϊν Ιωάννη Αδάμ Β΄.
Κέβιν Ντε Μπρόινε

Ο Κέβιν Ντε Μπρόινε (Kevin De Bruyne, Ολλανδική προφορά:[ˈkɛvɪn də ˈbrœynə]; 28 Ιουνίου 1991) είναι Βέλγος επαγγελματίας ποδοσφαιριστής που αγωνίζεται ως μέσος αλλά και ως επιθετικός (σπανίως, αλλά κάθε προπονητής μπορεί να τον υπολογίζει στη συγκεκριμένη θέση) στη Μάντσεστερ Σίτι και στην εθνική ομάδα του Βελγίου. Το στυλ παιχνιδιού του και η ποιότητά του οδήγησε συχνά τα μέσα μαζικής ενημέρωσης, τους προπονητές και τους συναδέλφους να τον κατατάσσουν μεταξύ των καλύτερων παικτών στην Ευρώπη. Συχνά περιγράφεται ως ένας "πλήρης παίκτης" και η The Guardian τον ονόμασε τέταρτο καλύτερο παίκτη του κόσμου το 2017.
Μιμόζα Κουσάρι-Λίλα

Η Μιμόζα Κουσάρι-Λίλα (αλβανικά: "Mimoza Kusari-Lila", γεννηθείσα στις 16 Οκτωβρίου 1975) είναι Αλβανή Κοσοβάρα πολιτικός για το κόμμα «Η Εναλλακτική». Έχει διατελέσει Αναπληρωτής Πρωθυπουργός της Δημοκρατίας του Κοσσυφοπεδίου και Υπουργός Εμπορίου και Βιομηχανίας από το 2011 έως το 2013 και ως Δήμαρχος της Γκιάκοβα από το Νοέμβριο του 2013 έως το 2017.
Ερρίκος Δ΄ του Λουξεμβούργου

Ο Ερρίκος Δ΄ του Λουξεμβούργου ή "Ερρίκος ο Τυφλός", (Γαλλ. "Henri IV l'Aveugle" 1112 – 14 Αυγούστου 1196) τελευταίο μέλος του Οίκου του Ναμύρ, κόμης του Λουξεμβούργου (1136 - 1196) και κόμης του Ναμύρ (1139 - 1189) ήταν δεύτερος γιος και διάδοχος του Γοδεφρείδου Α΄ κόμη του Ναμύρ και της Ερμεσίνδας των Αρντέν-Λουξεμβούργου, κόρης του Κορράδου Α΄ κόμη του Λουξεμβούργου.
Ντάγκλας Φέρμπανκς

Ο Ντάγκλας Φέρμπανκς (αγγλικά: Douglas Elton Thomas Ullman, Ντένβερ, 23 Μαΐου 1883 – Σάντα Μόνικα,12 Δεκεμβρίου 1939), ήταν Αμερικανός ηθοποιός σεναριογράφος, σκηνοθέτης και παραγωγός κυρίως του βωβού κινηματογράφου. Οι πιο σημαντικές του ταινίες στις οποίες πρωταγωνίστησε είναι: Το σημάδι του Zoρό (1920), Ρομπέν των Δασών (1922), Ο κλέφτης της Βαγδάτης (1924), Ο Μαύρος Πειρατής (1926), Το σιδηρούν προσωπείο (1929) και Η ιδιωτική ζωή του Δον Ζουάν. Είχε το παρατσούκλι "Ο βασιλιάς του Χόλυγουντ" που αργότερα πήρε ο Κλαρκ Γκέιμπλ.

Το 1919 ίδρυσε μαζί με τον Τσάρλι Τσάπλιν και την Μαίρη Πίκφορντ την εταιρεία United Artists. Ο Φέιρμπανκς υπήρξε ο πρώτος πρόεδρος της Αμερικανικής Ακαδημίας Κινηματογραφικών Τεχνών και Επιστημών (1927-29) και ένας από τους δύο παρουσιαστές στην πρώτη τελετή για την απονομή των κινηματογραφικών βραβείων Όσκαρ που έγινε το 1929.
Μπραχούι

Οι Μπραχούι (αγγλικά: Brahui people, Μπραχούι: براہوئی,) ή Μπράχβι είναι εθνοτική ομάδα περίπου 2,2 εκ. ανθρώπων, με τη μεγαλύτερη πλειοψηφία τους στο Βαλουχιστάν του Πακιστάν. Επίσης αποτελούν μικρή μειονοτική γηγενή εθνοτική ομάδα στο Αφγανιστάν, αλλά βρίσκονται μέσω της Διασποράς τους και σε κράτη της Μέσης Ανατολής. Κυρίως κατέχουν την περιοχή στο Βαλουχιστάν από τη Διάβαση Μπολάν μέσω των λόφων του Μπολάν έως το Ρας Μουαρί (Ακρωτήριο Μόνζε) στην Αραβική Θάλασσα, χωριζόμενοι από τους Βαλούχους (μια άλλη εθνοτική ομάδα) που ζουν εκατέρωθεν αυτών, στ΄ ανατολικά και δυτικά τους. Οι Μπραχούι είναι σχεδόν στο σύνολό τους σουνίτες μουσουλμάνοι.
Μαρία Ιωσηφίνα της Βαυαρίας

Η Μαρία Ιωσηφίνα της Βαυαρίας (20 Μαρτίου 1739 - 28 Μαΐου 1767) ήταν αυτοκράτειρα της Αγίας Ρωμαϊκής Αυτοκρατορίας, Αρχιδούκισσα της Αυστρίας, Μεγάλη Δούκισσα της Τοσκάνης κλπ από το γάμο της με τον Ιωσήφ Β΄ της Αγίας Ρωμαϊκής Αυτοκρατορίας. Με τη γέννηση, ήταν Πριγκίπισσα και Δούκισσα της Βαυαρίας ως κόρη του Καρόλου, εκλέκτορα της Βαυαρίας και της Αρχιδούκισσας Μαρίας Αμαλίας της Αυστρίας.
Ao Oni

Το Ao Oni (ιαπωνικά: 青鬼, δηλ. "Μπλε δαίμονας") είναι ιαπωνικό βιντεοπαιχνίδι τρόμου επιβίωσης με στοιχεία RPG και παζλ. Αν και κάθε έκδοση του διαφέρει πολύ από τα άλλα, ο στόχος του παιχνιδιού είναι πάντα ο ίδιος. Κλειδωμένος σε ένα αρχοντικό που μπορεί να εξερευνήσει ο παίκτης και να λύνει παζλ ενώ τρέχετε από έναν μυστηριώδη δαίμονα. 

Το παιχνίδι είναι τόσο γνωστό που έχουν δημιουργηθεί εκατοντάδες fan-games, ακόμη και ένα επίσημο μυθιστόρημα. Κάθε είδους βιντεοπαιχνίδι με τον τίτλο "Ao Oni" ή με οποιαδήποτε λέξη ως βάση του ονόματος "Oni" προσθέτει τους χαρακτήρες και τα τέρατα στο σύμπαν του "Oni".
PSR B1620-26 b

Ο PSR B1620-26 b είναι ένας εξωηλιακός πλανήτης που βρίσκεται περίπου 12.400 έτη φωτός μακριά από τη Γη στον αστερισμό του Σκορπιού. Φέρει την ανεπίσημη ονομασία "Μαθουσάλας" και "πλανήτης της Γένεσης" λόγω της μεγάλης του ηλικίας, ενώ ορισμένες δημοφιλείς πηγές αναφέρονται σε αυτό το αντικείμενο ως "PSR B1620-26 c" (βλ. παρακάτω). Ο πλανήτης βρίσκεται σε τροχιά γύρω από τα δύο άστρα του συστήματος PSR B1620-26 (τα οποία είναι ένα πάλσαρ (PSR B1620-26 A) και ένας λευκός νάνος (WD B1620-26)) και είναι ο πρώτος τέτοιου τύπου πλανήτης που επιβεβαιώθηκε ποτέ. Είναι επίσης ο πρώτος πλανήτης που βρέθηκε σε ένα σφαιρωτό σμήνος. Ο πλανήτης είναι ένας από τους γηραιότερους γνωστούς εξωπλανήτες και πιστεύεται ότι έχει ηλικία περίπου 12,7 δισεκατομμυρίων ετών.
Βικτόρια Σμίλιτε

Η Βικτόρια Σμίλιτε-Νίλσεν (λιθουανικά: "Viktorija Čmilytė-Nielsen", 6 Αυγούστου 1983) είναι σκακίστρια γραντμαίτρ και πολιτικός. Το 2011 κέρδισε το Ευρωπαϊκό Πρωτάθλημα Γυναικών, ενώ έχει κερδίσει και δύο φορές το λιθουανικό πρωτάθλημα. Το 2015 αντικατέστησε τον Ρεμιγκίγιους Σιμάσιους στη λιθουανική βουλή. Η Σμίλιτε ξεκίνησε να παίζει σκάκι σε ηλικία 6 ετών, όπου έμαθε τις βασικές κινήσεις από τον πατέρα της, ο οποίος παρέμεινε προπονητής της για μερικά χρόνια ακόμα. Το 1993 κέρδισε το Ευρωπαϊκό Πρωτάθλημα Κάτω των 12 και το 1995 το Παγκόσμιο Πρωτάθλημα Κάτω των 12. 

Το 2000, σε ηλικία 16 ετών, κέρδισε και τα δύο εγχώρια πρωταθλήματα γυναικών που έγιναν στο Βίλνιους. Το 2005 κέρδισε ξανά πρωτάθλημα με αντίπαλο τον Σαρούνας Σούλσκις. Το 2000 είχε τερματίσει δεύτερη στο Ευρωπαϊκό Πρωτάθλημα Κάτω των 20 στην Αυστρία. Το 2001 η Διεθνής Σκακιστική Ομοσπονδία την κατέταξε νούμερο 1 ανάμεσα στα κορίτσια. Εκείνη τη χρονιά είχε κερδίσει το τουρνουά Corus Reserve Grou, στην Ολλανδία. Το 2003, το 2008 και το 2010, η Σμίλιτε κέρδισε το ασημένιο μετάλλιο στο Ευρωπαϊκό Πρωτάθλημα, στη Σηλυβρία, στη Φιλιππούπολη και στη Ριέκα, αντιστοίχως. Το 2007 κέρδισε στο γρήγορο σκάκι, στην Ευρώπη. Το 2010 έλαβε τον GM τίτλο, έχοντας κατακτήσει το norm γκραντμαίτρ το 2008, το 2009 και το 2010. Το 2000, συμμετείχε για πρώτη φορά σε παγκόσμια διοργάνωση. 

Το 2010, ήταν μέλος της ολυμπιακής σκακικής ομάδας της Λιθουανίας, ενώ σε ατομικό επίπεδο συμμετείχε σε Ολυμπιακούς Αγώνες Σκάκι του 1996, 1998, 2000, 2004, 2006, 2008 και του 2012, κερδίζοντας δυο χρυσά, ένα το 2004 κι ένα το 2009. Έχει αγωνιστεί και σε συλλογικό επίπεδο σκάκι, όπως για παράδειγμα στη Γερμανία, στη Σουηδία και στην Ελλάδα. Εκτός από το σκάκι, της αρέσει να παίζει βόλεϋ. Ομιλεί ρωσικά, αγγλικά και ισπανικά. Από το 2001 έως και το 2007, ήταν παντρεμένη με τον Αλεξέι Σιρόβ, γνωστό σκακιστή, ενώ στις 23 Δεκεμβρίου του 2013, παντρεύτηκε τον Δανό σκακιστή Πίτερ Χέιν Νίλσεν. Από τους γάμους της έχει αποκτήσει τρεις γιους: τον Ντιμίτρι, τον Αλεξάντερ και τον Μάριους.
Υβ Μοντάν

Ο Υβ Μοντάν (γαλλικά: "Yves Montand", 13 Οκτωβρίου 1921 - 9 Νοεμβρίου 1991) ήταν Ιταλο-Γάλλος ηθοποιός και τραγουδιστής. Στην Ελλάδα είναι περισσότερο γνωστός για τη συμμετοχή του στην ταινία "Ζ" του Κώστα Γαβρά, όπου υποδυθήκε τον βουλευτή της ΕΔΑ, Γρηγόρη Λαμπράκη.
Φορλιμπόπολι

Η Φορλιμπόπολι (ιταλ. "Forlimpopoli") είναι πόλη της Ιταλίας στην Επαρχία Φορλί-Τσεζένα. Έχει πληθυσμό 13.245 κατοίκων. Το όνομα της πόλης προέρχεται από τα λατινικά "Forum Popilii" ή "Forum Livii Popilii".

Η πόλη ιδρύθηκε το 132 μ.Χ. από τους Ρωμαίους ως "Forum Popilii", δύο χιλιόμετρα έξω από τη σημερινή πόλη.
Μονή Μεταμορφώσεως του Σωτήρος Δρυοβούνου

Η Μονή Μεταμορφώσεως του Σωτήρος Δρυοβούνου βρίσκεται έξω από το χωριό Δρυόβουνο, στο δήμο Βοΐου, στη Δυτική Μακεδονία.
Κουλουγλίδες

Οι Κουλουγλίδες (από το τουρκικό "kuloğlu" «παιδιά των υπηρετών» ή «παιδιά των δούλων», από το "" «υπηρέτης/δούλος» και το "" «παιδί του») ήταν όρος που χρησιμοποιήθηκε κατά την οθωμανική περίοδο για να διακρίνει τους μικτούς απογόνους των Γενίτσαρων, μερικές φορές τους Τούρκους άνδρες και τις ντόπιες γυναίκες (Άραβες, Βέρβεροι) στην ακτή της Μπαρμπαριάς, μια περιοχή που βρίσκεται στις δυτικές και κεντρικές παραθαλάσσιες περιοχές της Βόρειας Αφρικής. Η φράση προέρχεται από το γεγονός ότι οι ηγεμόνες της Οθωμανικής Αυτοκρατορίας κατέκτησαν μεγάλο μέρος του αραβικού κόσμου και έστειλαν Τούρκους έποικους στους κατακτημένους τόπους. Ενώ η ορολογία χρησιμοποιούνταν συνήθως στα εγιαλέτια του Αλγερίου, της Τριπολίτιδας και της Τύνιδας, δεν χρησιμοποιήθηκε για τους Τούρκους του εγιαλετίου της Αιγύτπου. Σε αντίθεση με τους Φράγκοαλγερινούς και τους βορειοαφρικανούς Εβραίους, οι απόγονοι των Κουλουγλίδων ενσωματώθηκαν σε μεγάλο βαθμό στις τοπικές τους κοινωνίες μετά την ανεξαρτησία τους.
Ματέο Τσιάτσι

Ο Ματέο Τσιάτσι (Matteo Ciacci, 1990-) είναι πολιτικός του Αγίου Μαρίνου. Έγινε Κυβερνών Διοικητής την 1η Απριλίου του 2018 για θητεία ενός εξαμήνου, μαζί με τον Στέφανο Παλμιέρι.. Είναι μέλος του Civic 10.
ΟΥΕΦΑ Τσάμπιονς Λιγκ 2018–19

Το ΟΥΕΦΑ Τσάμπιονς Λιγκ 2018–19 ήταν η 64η περίοδος της κορυφαίας ευρωπαϊκής διοργάνωσης ποδοσφαίρου ανδρών με διοργανώτρια την ΟΥΕΦΑ και η 27η περίοδος από τότε που μετονομάστηκε σε Τσάμπιονς Λιγκ από κύπελλο Πρωταθλητριών Ευρώπης . Πρωταθλήτρια αναδείχθηκε η Λίβερπουλ ΦΚ για 6η φορά στην ιστορία της νικώντας στον τελικό την Τότεναμ.

==Παραπομπές==
Λαυρεντιανή της Ολλανδίας

Η Λαυρεντιανή της Ολλανδίας (Ολλανδικά: "Prinses Laurentien van Nederland" γεννημένη ως Πέτρα Λαυρεντιανή Μπρίνκχορστ "Petra Laurentien Brinkhorst", 25 Μαΐου 1966 -) είναι η σύζυγος του Πρίγκιπα Κωνσταντίνου της Ολλανδίας, του νεότερου γιου της πρώην βασίλισσας Βεατρίκης.
Freestyle Script

Το Freestyle Script είναι γραμματοσειρά που σχεδιάστηκε από τον Μάρτιν Γουέιτ το 1981. Η έκδοση έντονων γραμμάτων της Freestyle Script σχεδιάστηκαν το 1986. Οι εκδότες της γραμματοσειράς είναι οι Adobe, ITC και Letraset. Η Freestyle Script έχει τέσσερις εκδοχές: Regular, Bold, SH Reg Alt, και SB Reg Alt.
Μελχιτική Ελληνική Καθολική Εκκλησία

Η Μελχιτική Ελληνική Καθολική Εκκλησία είναι Ανατολική Καθολική Εκκλησία σε πλήρη κοινωνία με την Αγία Έδρα, ως μέρος της παγκόσμιας Καθολικής Εκκλησίας. Οι Μελχίτες, Καθολικοί βυζαντινού λειτουργικού τύπου (ουνία) ανάμεικτης ανατολικής μεσογειακής (λεβαντίνικης) και ελληνικής καταγωγής, ανάγουν την ιστορία τους στους πρώτους Χριστιανούς της Αντιόχειας, πρώην τμήμα της Συρίας και έπειτα της Τουρκίας, του 1ου αιώνα μ.Χ., όπου ο Χριστιανισμός εισήχθη από τον Άγιο Πέτρο.

Η Μελχιτική Εκκλησία έχει τις ρίζες της στο Πατριαρχείο Αντιοχείας, από το οποίο διαχωρίστηκε "de facto" στα μέσα του 18ου αιώνα. Έχει υψηλό βαθμό εθνοτικής ομοιογένειας και η ελληνοσημιτική προέλευση της εκκλησίας βρίσκεται στους αρχαίους ελληνιστικούς θύλακες της Εγγύς Ανατολής, που επικεντρώνονται κυρίως στη Συρία και την Παλαιστίνη. Ωστόσο, οι Έλληνες Καθολικοί Μελχίτες είναι παρόντες σε όλο τον κόσμο λόγω της μετανάστευσης. Εκτός της Εγγύς Ανατολής, η Μελχιτική Εκκλησία έχει επίσης μεγαλώσει με τη μεταστροφή ανθρώπων με διαφορετική εθνοτική κληρονομιά καθώς και τυπολατρεία. Το 2010 μετρούσε περίπου 1,6 εκατομμύριο πιστούς σε όλο τον κόσμο. Ενώ οι λειτουργικές παραδόσεις της βυζαντινού λειτουργικού τύπου Μελχιτικής Καθολικής Εκκλησίας μοιράζονται με εκείνες της Ανατολικής Ορθόδοξης Εκκλησίας, η Εκκλησία διατηρεί την κοινωνία με την Καθολική Εκκλησία στη Ρώμη, ιδιαίτερα μετά την επιβεβαίωση της ένωσής της με τη Ρώμη το 1724.
Ρόλαντ Έμεριχ

Ο Ρόλαντ Έμεριχ ("Roland Emmerich", 10 Νοεμβρίου 1955) είναι Γερμανός σκηνοθέτης, σεναριογράφος και παραγωγός.
Νικόλαος Ουσοβιανός

Ο Νικόλαος Ουσοβιανός (πολωνικά: "Mikołaj Hussowczyk", λευκορωσικά: "Мікола Гусоўскі", λιθουανικά: "Mikalojus Husovianas" και λατινικά: "Nicolaus Hussovianus"), περ. 1475/1485 - μετά το 1533) ήταν ρωμαιοκαθολικός συγγραφέας, ουμανιστής και κληρικός που άκμασε στο Μεγάλο Δουκάτο της Λιθουανίας κατά την Αναγεννηση.
Mystery of Love

Το Mystery of Love είναι ένα τραγούδι που γράφτηκε από τον Αμερικανό τραγουδιστή και τραγουδοποιό Σούφγιαν Στίβενς ενώ παράχθηκε από τον Τόμας Μπάρτλετ. Κυκλοφόρησε μόνο σε ψηφιακή μορφή υπό την άδεια των εταιριών Madison Gate Records και Sony Classical, την 1 Δεκεμβρίου 2017. Είναι ένα ακουστικό τραγούδι και χρησιμοποιήθηκε στο σάουντρακ της ταινίας Call Me by Your Name to 2017. Ο σκηνοθέτης της ταινίας, Λούκα Γκουαντανίνο, ρώτησε τον τραγουδιστή αν ήθελε να συμβάλει στην ταινία ως αφηγητής, αλλά ο Στίβενς αρνήθηκε και συμφώνησε να γράψει ένα τραγούδι. Ο Στίβενς έλαβε πλήρη δημιουργικό έλεχγο κατά τη διάρκεια της σύνθεσης και εμπνεύστηκε από το σενάριο της ταινίας, αλλά και το ομόνυμο μυθιστόρημα του Άντρε Ακίμαν. Οι στίχοι μιλούν για τον ρομαντισμό και για τη σχέση μεταξύ των χαρακτήρων της ταινίας, Έλιο και Όλιβερ. Επίσης, κάνουν διάφορες αναφορές στην πολιτεία του Όρεγκον, τα πουλιά και τον Χριστιανισμό.

Ένα μουσικό βίντεο για το κομμάτι κυκλοφόρησε στις 4 Ιανουαρίου 2018 στο YouTube κανάλι της ιστοσελίδας Pitchfork. Περιέχει κλιπς από την ταινία και νέα πλάνα που καταγράφτηκαν στο Εθνικό Αρχαιολογικό Μουσείο της Νάπολης. Το τραγούδι χρησιμοποιήθηκε και στο τρέιλερ της ταινίας. Η κριτική αντίδραση ήταν αρκετά θετική, πολλοί κριτικοί προέβλεψαν ότι η «δύναμη» του τραγουδιού θα το έθετε σε υποψηφιότητες για βραβεία εύκολα.

Έλαβε πληθώρα υποψηφιοτήτων σε διάφορες τελετές. Επιλέχθηκε στα βραβεία Critics' Choice Movie Awards, Georgia Film Critics Association και Guild of Music Supervisors Awards. Ορίστηκε υποψήφιο επίσης από την Αμερικανική Ακαδημία Κινηματογραφικών Τεχνών και Επιστημών για βραβείο Όσκαρ, στην κατηγορία «Καλύτερο Πρωτότυπο Τραγούδι». Εμπορικά, μπήκε στο τοπ 100 των τσαρτς σε Ηνωμένες Πολιτείες, Γαλλία, Πορτογαλία και Ουγγαρία.
Βαλεντίνη Γραμματικοπούλου

μικρογραφία|Η Βαλεντίνη Γραμματικοπούλου το 2017.
Η Βαλεντίνη Γραμματικοπούλου είναι Ελληνίδα αθλήτρια αντισφαίρισης, γεννημένη το 1997 στο Κιλκίς. Έχει κατακτήσει 11 τίτλους σε διοργανώσεις ITF μονής αντισφαίρισης (singles) και 15 τίτλους σε διοργανώσεις ITF διπλού της Διεθνούς Ομοσπονδίας Αντισφαίρισης. Στις 12 Ιουνίου 2017, έφτασε στη θέση 159 της παγκόσμιας κατάταξης αθλητριών αντισφαίρισης της Ένωσης Αντισφαίρισης Γυναικών. 

Η Βαλεντίνη παίζοντας στο Φεντ Καπ και εκπροσωπώντας την Ελλάδα έχει ρεκόρ νικών προς ήττες 8-1.
Θεοδόσιος της Βιθυνίας

Ο Θεοδόσιος της Βιθυνίας ή Θεοδόσιος ο Τριπολίτης (περ. 160 π.Χ. – περ. 100 π.Χ.) ήταν Έλληνας αστρονόμος και μαθηματικός, που έγραψε το έργο "Σφαιρικά", ένα βιβλίο για τη γεωμετρία της σφαίρας.

Γεννημένος στην Τρίπολη, στη Βιθυνία, ο Θεοδόσιος αναφέρεται από τον Βιτρούβιο ότι έχει εφεύρει ένα ηλιακό ρολόι κατάλληλο για οποιοδήποτε μέρος της Γης. Τα "Σφαιρικά" που έγραψε παρείχαν μαθηματικά για τη σφαιρική αστρονομία και ίσως βασίστηκαν σε έργο του Ευδόξου. Ο Φραγκίσκος Μαυρόλυκος μετέφρασε τα έργα του τον 16ο αιώνα. Εκτός από τα "Σφαιρικά", δύο άλλα έργα του Θεοδοσίου έχουν επιβιώσει, πάνω σε θέματα αστρονομίας: το "Περί οικήσεων", που περιγράφει την εμφάνιση των ουρανών σε διαφορετικά μέρη της Γης, και το "Περί ημερών και νυκτών", μια μελέτη των φαινομενικών κίνησεων του Ήλιου.
Ευαγόρας Αυγόρου

Ο Ευαγόρας Αυγόρου είναι μια κυπριακή ποδοσφαιρική ομάδα με έδρα το Αυγόρου της επαρχίας Αμμοχώστου.
Ολίβια Χάσεϊ

Η Ολίβια Χάσεϊ (Olivia Hussey, ως Olivia Osuna ; 17 Απριλίου 1951) είναι ηθοποιός αγγλικής και αργεντίνικης καταγωγής. Αρχικά εργάστηκε στο θέατρο και το 1968 επιλέχθηκε από τον Φράνκο Τζεφιρέλι για να παίξει τον ρόλο της Ιουλιέτας στην παράσταση "Ρωμαίος και Ιουλιέτα". Ο ρόλος τής χάρισε παγκόσμια αναγνώριση και για αυτή την ερμηνεία κέρδισε μια Χρυσή Σφαίρα και ένα βραβείο David di Donatello.

Το 1974 πρωταγωνίστησε ως Τζες στην ταινία τρόμου "Black Christmas". Συνεργάστηκε ξανά με τον Τζεφιρέλι στην σειρά "Ιησούς από την Ναζαρέτ" (1977), στην οποία ενσάρκωσε την Μαρία, την μητέρα του Ιησού. Το 1978 εμφανίστηκε στην ταινία του John Guillermin "Έγκλημα στον Νείλο", που βασίστηκε στο ομώνυμο βιβλίο της Αγκάθα Κρίστι. Την δεκαετία του 1980 εμφανίστηκε σε αρκετές διεθνείς παραγωγές, συμπεριλαμβανομένων της ιαπωνικής παραγωγής "Virus" (1980) και της αυστραλιανής ταινίας τρόμου "Turkey Shoot" (1982). Το 1990 εμφανίστηκε σε δυο ακόμα ταινίες τρόμου: "Psycho IV: The Beginning" και στο "Το Αυτό" ("It") του Στίβεν Κινγκ.

Παράλληλα με την κινηματογραφική της καριέρα, η Χάσεϊ εργάστηκε και ως ηθοποιός φωνής, χαρίζοντας την φωνή της σε αρκετά βιντεοπαιχνίδια "Star Wars", συμπεριλαμβανομένων των "Star Wars: Rogue Squadron", "Star Wars: Force Commander" και "Star Wars: The Old Republic".
Ιουλία η Πρεσβύτερη

Η Ιουλία η Πρεσβύτερη, λατιν. Julia Majoris, (30 Οκτωβρίου 39 π.Χ. - 14 μ.Χ.) από το Γένος των Οκταβίων και (επειδή ο πατέρας της υιοθετήθηκε) από την Ιουλιο-Κλαυδιανή δυναστεία ήταν κόρη του Αυγούστου, ετεροθαλής αδελφή του Τιβερίου· ο εγγονός της Καλιγούλας και ο δισεγγονός της Νέρων έγιναν Αυτοκράτορες. Στις επιγραφές καλείται "Ιουλία, κόρη του Αυγούστου (ή του Καίσαρα)", Julia Augusti (vel Caesaris) filia. Ονομάζεται Πρεσβύτερη σε αντιδιαστολή με την κόρη της Ιουλία τη Νεότερη.
Ημέρα του Υπερασπιστή της Πατρίδας

Η Ημέρα του Υπερασπιστή της Πατρίδας ( "Ντεν' ζαστσίτνικα Οτετσέστβα," "Οτάν κοργκαούσι κουνί", τατζικικά: Рӯзи Дорандаи Ватан "Ρούζι Ντοραντάι Βατάν", "Μεκέντι κοργκοοτσουλαρντίν κουνού", λευκορωσικά: Дзень абаронцы Айчыны "Ντζεν αμπαρόντσι Αϊτσίνι") είναι μια γιορτή που εορτάζεται στη Ρωσία, το Τουρκμενιστάν, τη Λευκορωσία, το Κιργιστάν, το Καζακστάν και το Τατζικιστάν. Γιορτάζεται στις 23 Φεβρουαρίου εκτός από το Καζακστάν όπου γιορτάζεται στις 7 Μαΐου.
Κλεομένειος Πόλεμος

Ο Κλεομένειος Πόλεμος (229 / 228-222 π.Χ.) διεξήχθη από τη Σπάρτη και τον σύμμαχό της, την Ήλιδα, κατά της Αχαϊκής Συμπολιτείας και της Μακεδονίας. Ο πόλεμος τελείωσε με μια μακεδονική και αχαϊκή νίκη.

Το 235 π.Χ., ο Κλεομένης Γ ' (235-222 π.Χ.) ανέβηκε στον θρόνο της Σπάρτης και ξεκίνησε ένα πρόγραμμα μεταρρύθμισης με στόχο την αποκατάσταση της παραδοσιακής σπαρτιατικής πειθαρχίας ενώ εξασθένησε την επιρροή των εφορέων, εκλεγμένων αξιωματούχων οι οποίοι, αν και ορκίστηκαν να περιορίζουν την εξουσία των βασιλιάδων της Σπάρτης που κατά την εποχή του Κλεομένη, έφτασαν να ασκούν εξαιρετική πολιτική εξουσία στο σπαρτιατικό σύστημα. Όταν, το 229 π.Χ., οι έφοροι έστειλαν τον Κλεομένη να καταλάβει μια πόλη στα σύνορα με τη Μεγαλόπολη, οι Αχαιοί κήρυξαν πόλεμο. Ο Κλεομένης αποκρίθηκε με τη λεηλασία της Αχαΐας. Στο Όρος Λύκαιο νίκησε έναν στρατό υπό τον Άρατο των Σικυώνιων, το στρατηγό της Αχαϊκής Συμμαχίας, που είχε σταλθεί για να επιτεθεί στην Ήλιδα και έπειτα έστειλαν έναν δεύτερο στρατό κοντά στη Μεγαλόπολη.

Σε σύντομο χρονικό διάστημα, ο Κλεομένης εκκαθάρισε τις πόλεις της Αρκαδίας από τις φρουρές των Αχαιών τους, αφού συνέτριψε μια άλλη Αχαιική δύναμη στη Δύμη. Αντιμετωπίζοντας τη σπαρτιατική κυριαρχία, ο Άρατος αναγκάστηκε να στραφεί στον Αντίγονο III Δοσών (229-221 π.Χ.) της Μακεδονίας. Σε αντάλλαγμα της Μακεδονικής βοήθειας, οι Αχαιοί ήταν υποχρεωμένοι να παραδώσουν την ακρόπολη με θέα την Κόρινθο στον Αντίγονο. Ο Κλεομένης εισέβαλε τελικά στην Αχαΐα, καταλαμβάνοντας τον έλεγχο της Κορίνθου και του Άργους, αλλά αναγκάστηκε να υποχωρήσει στη Λακωνία όταν ο Αντίγονος έφτασε στην Πελοπόννησο. Ο Κλεομένης πολέμησε τους Αχαιούς και τους Μακεδόνες στα Σελλάσια, όπου οι Σπαρτιάτες έχασαν. Στη συνέχεια κατέφυγε στην αυλή του συμμάχου του, Πτολεμαίου Γ 'της Αιγύπτου (246-222 π.Χ.), όπου τελικά αυτοκτόνησε μετά από μια αποτυχημένη εξέγερση εναντίον του νέου Φαραώ, Πτολεμαίου Δ' (221-205 π.Χ.) .
Λιμάνι της Αμμοχώστου

μικρογραφία|250x250εσ|Το λιμάνι της Αμμοχώστου
Το Λιμάνι της Αμμοχώστου είναι λιμάνι στην Αμμόχωστο της Κύπρου. Υπάρχει ελεύθερη ζώνη ("Ελεύθερη Ζώνη Αμμοχώστου") στο λιμάνι. 

Το λιμάνι βρίσκεται υπό τον "ντε φάκτο" έλεγχο της Τουρκικής Δημοκρατίας της Βόρειας Κύπρου. Τα λιμάνια της Βόρειας Κύπρου δεν είναι εγγεγραμμένα στο Διεθνή Ναυτιλιακό Οργανισμό (ΙΜΟ).

Το λιμάνι είναι ανοικτό σε διεθνή κυκλοφορία σκαφών.
Ισαβέλλα Κλάρα Ευγενία

Η Ισαβέλλα Κλάρα Ευγενία ("Isabel Clara Eugenia", 12 Αυγούστου 1566 - 1 Δεκεμβρίου 1633) ήταν ηγεμόνας των Ισπανικών Κάτω Χωρών στις Κάτω Χώρες και στη βόρεια Γαλλία, μαζί με τον σύζυγό της, Αλβέρτο Ζ', αρχιδούκα της Αυστρίας. Σε ορισμένες πηγές, αναφέρεται ως Κλάρα Ισαβέλλα Ευγενία. Με τη γέννησή της, ήταν Ινφάντα της Ισπανίας και της Πορτογαλίας.
Κωνσταντία της Αραγωνίας, βασίλισσα της Μαγιόρκας

Η Κωνσταντία της Αραγωνίας, βασίλισσα της Μαγιόρκας (Ισπανικά : "Constanza de Aragón y Entenza", 1318 - Μονπελιέ, 1346) ήταν Βασίλισσα της Μαγιόρκας μέσω του γάμου της με τον Ιάκωβο Γ΄ της Μαγιόρκας.
Run with the Lions

Το Run with the Lions είναι ένα τραγούδι από τον Λιθουανό τραγουδιστή Jurijus. Εκπροσώπησε τη στη Eurovision 2019 αλλά απέτυχε να προκριθεί στον τελικό.
Az én apám

Το Az én apám είναι ένα τραγούδι από τον Ούγγρο τραγουδιστή Joci Pápai. Εκπροσώπησε την στη Eurovision 2019 στο Τελ Αβίβ του Ισραήλ, χωρίς να καταφέρει να προκριθεί στον τελικό. Το τραγούδι εξιστορεί νοσταλγικές στιγμές από την παιδική ηλικία του Πάπαϊ.
Ρόμπερτ ντε Μπρους, 6ος λόρδος του Άναντεϊλ

Ο Ρόμπερτ ντε Μπρους, 6ος λόρδος του Άναντεϊλ (Ιούλιος 1243 - λίγο πριν από 4 Μαρτίου 1304), 6ος λόρδος του Άναντεϊλ, κόμης του Κάρικ (1271 - 1292), λόρδος του Χάρτνες, του Γουάιρτλ και του Χάτφιλντ Μπρόακ Όακ ήταν γιος και διάδοχος του Ρόμπερτ ντε Μπρους, 5ου λόρδου του Άναντεϊλ και της Ισαβέλλας ντε Κλερ κόρης του κόμη του Γκλόστερ και του Χέρτφορντ. Ο Ρόμπερτ ήταν μεγάλος πολεμιστής και Σταυροφόρος με συμμετοχή στον Β΄ Πόλεμο των Βαρόνων, στην Θ΄ Σταυροφορία, στους Ουαλικούς Πολέμους και στον Α΄ Πόλεμο της Σκωτσέζικης Ανεξαρτησίας. Διεκδικητής του θρόνου της Σκωτίας μέσω του πατέρα του που ήταν τρισέγγονος του Δαυίδ Α΄ της Σκωτίας, οι πρόγονοι του ήταν ο Ριχάρδος ντε Κλερ, 2ος κόμης του Πέμπροκ, βασιλιάς του Λένστερ και κυβερνήτης της Ιρλανδίας, ο Γουλιέλμος Μαρσάλ, 1ος κόμης του Πέμπροκ και αντιβασιλιάς της Αγγλίας και ο Ερρίκος Α΄ της Αγγλίας. Δεν είναι γνωστός με βεβαιότητα ο τόπος που γεννήθηκε με περισσότερες πιθανότητες στα οικογενειακά κτήματα στο Γουάιρτλ του Έσσεξ.

Ο θρύλος λέει ότι ο 27χρονος Ρόμπερτ ντε Μπρους ήταν πανέμορφος άντρας που συμμετείχε στην Θ΄ Σταυροφορία. Όταν ένας από τους συντρόφους του ο Αδάμ ντε Κίλκονκουάρ έπεσε στην Άκρα (1270) ο ίδιος ο Ρόμπερτ ανέλαβε να μεταφέρει τα άσχημα νέα στην χήρα του Μαρζορί του Κάρικ. Η Μάρζορι εντυπωσιάστηκε τόσο πολύ από τον νεαρό άντρα που τον κράτησε αιχμάλωτο μέχρι την στιγμή που συμφώνησε να την παντρευτεί (1271). Οι Σταυροφόροι ωστόσο είχαν φτάσει στην Άκρα στις 9 Μαΐου 1271 και ξεκίνησαν τον πόλεμο με τους Μουσουλμάνους στα τέλη Ιουλίου γι'αυτό η συμμετοχή του Ρόμπερτ αμφισβητείται.
Γιούριους Βεκλένκο

Ο Γιούριους Βεκλένκο (ευρέως γνωστός με το καλλιτεχνικό "Jurijus" ("Γιούριους"); γεννημένος το 1990 στην Κλάιπεντα) είναι Λιθουανός τραγουδιστής που εκπροσώπησε στο στο Τελ Αβίβ. Το τραγούδι του "Run with the Lions" δεν προκρίθηκε στον τελικό.

Ο Jurijus προηγουμένως είχε συμμετάσχει στην Eurovision 2015 ως τραγουδιστής στα φωνητικά για τους Μόνικα Λινκιτέ και Βάιντας Μπαουμίλα στο τραγούδι "This Time". Μαζί με τους άλλους τρεις τραγουδιστές στα φωνητικά, ο Jurijus πήρε μέρος στο φιλί του ίδιου φύλου, το οποίο ήταν μέρος της παρουσίασης του κομματιού στη βραδιά του μεγάλου τελικού. Το 2017, ήταν ο κύριος τραγουδιστής φωνητικών για την drag act Lolita Zero, στην συμμετοχή της για τον Λιθουανικό εθνικό τελικό "Get Frighten".
Δήμος Κράτοβο

Ο Δήμος Κράτοβο ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Βορειοανατολικής Στατιστικής Περιφέρειας. Κράτοβο ονομάζεται επίσης η πόλη στην οποία βρίσκεται η έδρα του Δήμου Κράτοβο.
Κίλκενι

thumb|Χάρτης του Κίλκενι
thumb|Κάστρο του Κίλκενι
Το [[κάστρο του Κίλκενι]], το χαρακτηριστικό σύμβολο της Μεσαιωνικής πόλης
Το Κίλκενι (ιρλανδικά: Cill Chainnigh, αγγλικά: Kilkenny) είναι η κομητειακή πόλη (έδρα) της Κομητείας Κίλκενι στην Ιρλανδία. Βρίσκεται στις δύο όχθες του ποταμού Νορ (Nore), στο κέντρο της κομητείας Κίλκενι στην ιστορική επαρχία Λένστερ στα νοτιοανατολικά της χώρας. Η πόλη Κίλκενι διοικείται από το δημοτικό συμβούλιο και έχει δημαρχιακή μορφή κυβέρνησης. Η πλειοψηφία του πληθυσμού της πόλης Κίλκενι ζει έξω από το όριο του δήμου. Σύμφωνα με την απογραφή του 2016, έχει πληθυσμό 26.512 κατοίκων.

Από την ίδρυσή του από την εκκλησία, το Κίλκενι ήταν η αρχαία πρωτεύουσα του Βασιλείου του Οσράιγκε.
Μουσταντρουάν Αμπντού

Ο Μουσταντρουάν Αμπντού (Moustadroine Abdou, 14 Ιουνίου 1969-) είναι πολιτικός από τις Κομόρες, με καταγωγή από το νησί Ανζουάν. Από τις 26 Μαΐου 2016 ως το 2019 ήταν Αντιπρόεδρος των Κομορών για τη Γεωργία, την Αλιεία, το Περιβάλλον, το Χωροταξικό Σχεδιασμό και τον Πολεοδομικό Σχεδιασμό. Ανέλαβε υπηρεσιακός πρόεδρος τον Φεβρουάριο του 2019 στη θέση του Αζαλί Ασουμανί, ο οποίος έλαβε άδεια λόγω της νέας υποψηφιότητάς του στις επικείμενες προεδρικές εκλογές στα νησιά και παρέμεινε πρόεδρος ως τις 26 Μαΐου 2019, οπότε ορκίστηκε ο Αζαλί. Μετά τις βουλευτικές εκλογές, στις 3 Απριλίου 2020 εξελέγη Πρόεδρος της Συνέλευσης.
Βασίλειο της Μαγιόρκας

Το Βασίλειο της Μαγιόρκας ιδρύθηκε από τον Ιάκωβο Α΄ της Αραγωνίας που ονομάστηκε Ιάκωβος ο Κατακτητής Μετά τον θάνατο του μεγαλύτερου γιου του Αλφόνσου της Αραγωνίας (1222 - 1260) με την πρώτη του σύζυγο Ελεονώρα της Καστίλης αποφάσισε να συντάξει την διαθήκη του (1262) και να μοιράσει το βασίλειο τους μικρότερους γιους του με την δεύτερη σύζυγο του Γιολάντα της Ουγγαρίας. Ο μεγαλύτερος Πέτρος Γ΄ της Αραγωνίας κληρονόμησε μετά τον θάνατο του πατέρα του (1276) το Στέμμα της Αραγωνίας και έμεινε γνωστός ως "Πέτρος ο Μέγας", ο μικρότερος Ιάκωβος Β΄ της Μαγιόρκας το Βασίλειο της Μαγιόρκας. 
Ο Πέτρος Γ΄ ανάγκασε τον μικρότερο αδελφό του να ορκιστεί υποτέλεια, ο τίτλος του βασιλιά της Μαγιόρκας εξακολουθούσε να υπάρχει μέχρι την οριστική ένωση των Βαλεαρίδων με την Ισπανία (1715).
Σαρλ Βικτόρ Μωγκέν

Ο Σαρλ Βικτόρ Μωγκέν ("Charles-Victor Mauguin", 19 Σεπτεμβρίου 1878 – 25 Απριλίου 1958) ήταν Γάλλος καθηγητής της ορυκτολογίας και κρυσταλλογράφος.
Ούλι Λόμελ

Ο Ούλι Λόμελ ("Ulli Lommel", 21 Δεκεμβρίου 1944 – 2 Δεκεμβρίου 2017) ήταν Γερμανός ηθοποιός και σκηνοθέτης, γνωστός για τις πολλές συνεργασίες με τον Ράινερ Βέρνερ Φασμπίντερ και τη σχέση του με το κίνημα του Νέου γερμανικού Κινηματογράφου. Ο Λόμελ πέρασε χρόνο στο Το Εργοστάσιο και ήταν δημιουργικός συνεργάτης του Άντι Γουόρχολ, με τον οποίο έκανε αρκετές ταινίες και έργα τέχνης. Από το 1977 έζησε και εργάστηκε στις Ηνωμένες Πολιτείες, που έγραψε, σκηνοθέτησε και πρωταγωνίστησε σε πάνω από 50 ταινίες.
Μουσείο Καρναβαλέ

Το Μουσείο Καρναβαλέ - Ιστορία του Παρισιού (γαλλικά: Le musée Carnavalet - Histoire de Paris) είναι δημοτικό μουσείο αφιερωμένο στην ιστορία του Παρισιού από την αρχαιότητα μέχρι σήμερα. Βρίσκεται στην συνοικία Μαραί στην οδό ντε Σεβινιέ 23 στο Παρίσι, στο 3ο διαμέρισμα και διαθέτει εξαιρετικές συλλογές: εκθέματα από τη ρωμαιογαλατική περίοδο, τον Μεσαίωνα, αναμνηστικά της Γαλλικής Επανάστασης, έργα ζωγραφικής, γλυπτά, έπιπλα, αντικείμενα τέχνης, αναπαραστάσεις αρχοντικών κ.α. Το μουσείο στεγάζεται σε δύο αναγεννησιακά κτίρια, το μέγαρο Καρναβαλέ και το μέγαρο Λε Πελετιέ ντε Σαιν-Φαργκώ, συνδεδεμένα με μια γκαλερί που βρίσκεται στον πρώτο όροφο. Έχει έκταση 10.000 τετραγωνικών μέτρων, διαθέτει εκατό δωμάτια και λειτουργεί σαν μουσείο από το 1880.

Είναι ένα από τα 14 μουσεία της πόλης του Παρισιού που διαχειρίζεται το δημόσιο διοικητικό ίδρυμα Μουσείο Παρισιού από την 1η Ιανουαρίου 2013.
Τοφίγκ Χουσεϊνόφ

Τοφίγκ Χουσεϊνόφ () — είναι εθνικός ήρωας του Αζερμπαϊτζάν , διοικητής τάγματος του Χοτζαλί, θύμα της σφαγής του Χοτζαλί. Είναι θαμμένος στη Οδό Μαρτύρων του Μπακού.
IPv4

Η χρήση διευθύνσεων IP είναι το κύριο μέσο που επιτρέπει στις συσκευές στο δίκτυο να εντοπίζουν η μια την άλλη και να επιτυγχάνεται η επικοινωνία από άκρο σε άκρο (end-to-end). H IP αναφέρεται και στα δύο πρωτόκολλα IPv4 και IPv6. Το IPv6 είναι η πιο πρόσφατη έκδοση της IP και αντικαταθιστά το IPv4. Δομή μιας διεύθυνσης IPv4 ονομάζεται μια διακεκομμένη δεκαδική σημείωση και αντιπροσωπεύεται απο τέσσερις δεκαδικούς αριθμούς από 0 έως 255 (π.χ. 192.168.1.14) . Με τη διεύθυνση IPv4 απαιτείται μάσκα υποδικτύου (subnet mask). Η μάσκα υποδικτύου είναι μια τιμή 32bit που χωρίζει το τμήμα δικτύου της διεύθυνσης από το τμήμα του κεντρικού υπολογιστή (host) (π.χ 255.255.255.0). Η μάσκα υποδικτύου καθορίζει το συγκεκριμένο υποδίκτυο που η συσκευή είναι μέλος.
Σάντσα της Μαγιόρκας

Η Σάντσα της Μαγιόρκας ή Σάντσα, βασίλισσα της Νεαπόλεως (Ισπανικά : "Sancha de Mallorca", περί το 1285 - 28 Ιουλίου 1345) μέλος του Οίκου της Βαρκελώνης ήταν η δεύτερη σύζυγος του Βασιλιά της Νεαπόλεως Ροβέρτου του Σοφού. Διετέλεσε αντιβασίλισσα της Νεαπόλεως την εποχή που η εγγονή της Ιωάννα Α΄ της Νάπολης ήταν ακόμα ανήλικη. Η Σάντσα της Μαγιόρκας ήταν δεύτερη κόρη και πέμπτο παιδί του Ιακώβου Β΄ της Μαγιόρκας και της συζύγου του Εσκλαραμούνδας της Φουά. Η ακριβής ημερομηνία που γεννήθηκε δεν είναι γνωστή, το Χρονικό του Σαν Χουάν ντε λα Πένια την καταγράφει σαν δεύτερη κόρη του βασιλικού ζεύγους της Μαγιόρκας "η πρώτη Ισαβέλλα ... η δεύτερη Σάντσα" και παραδοσιακά το προτελευταίο από τα έξι παιδιά του ζεύγους.
Λίαν Ρος

Η Λίαν Ρος (γεννήθηκε ως Ζοζεφίν Χίμπελ στις 8 Δεκεμβρίου 1962 στο Αμβούργο, της τότε Δυτικής Γερμανίας) είναι Γερμανίδα τραγουδίστρια του είδους Hi-NRG/ευρωπαϊκή ντίσκο. Έχει ηχογραφήσει επιτυχή τραγούδια όπως το Do You Wanna Funk της Συλβέστερ και το You're my Heart, You're my Soul των Modern Talking. Οι πρωτότυπες δικές της επιτυχίες περιλαμβάνουν τις "Say You'll Never", "Fantasy", "Scratch My Name" και "It's Up to You" μεταξύ άλλων. Μια συλλογή από τα σινγκλ-επιτυχίες και επιλεγμένα κομμάτια της, με το όνομα "The Best of and More", κυκλοφόρησε το 2005. Μία από τις πρόσφατες επιτυχημένες επιτυχίες της, η Never Gonna Lose κυκλοφόρησε από την ZYX Records στη Γερμανία στις 27 Δεκεμβρίου του 2005 και το τραγούδι της "Young Hearts Run Free" κυκλοφόρησε στις Blanco y Negro Music στην Ισπανία, στις 9 Σεπτεμβρίου 2009.

Είναι ενεργή από τα μέσα της δεκαετίας του 1980.
Λίμνη Πονσαρτραίν

thumb|Η νότια ακτή της Λίμνης Πονσαρτραίν στο Μέταιρι
Η Λίμνη Πονσαρτραίν ("Lake Pontchartrain", αμερικανική προφορά "Πόν-τσατρεϊν") είναι στην πραγματικότητα μια υφάλμυρη λιμνοθάλασσα εκβολών, που βρίσκεται στη νοτιοανατολική Λουιζιάνα, στις ΗΠΑ, κοντά στις εκβολές του Μισσισσιππή. Αν θεωρηθεί λίμνη, είναι η ενδέκατη σε έκταση των ΗΠΑ: Καλύπτει μια έκταση 1634 τετραγωνικών χιλιομέτρων με μέσο βάθος 4 μέτρων. Μερικές δίοδοι ναυσιπλοΐας διατηρούνται τεχνητά βαθύτεροι. Το σχήμα της είναι προσεγγιστικά ωοειδές με μήκος 64 χιλιόμετρα στον άξονα ανατολή-δύση και πλάτος 39 στον άξονα βορράς-νότος. Η μεγαλούπολη της Νέας Ορλεάνης απλώνεται μέχρι τη νότια όχθη της.

Με σειρά φθίνουσας εκτάσεως, η λίμνη υπάγεται διοικητικά στις ακόλουθες 6 ενορίες της Λουιζιάνας (οι κομητείες ονομάζονται «ενορίες» στη Λουιζιάνα): Σαιν Τάμανυ, Ορλεάνης, Τζέφερσον, Σαιν Τζων δε Μπάπτιστ, Σαιν Τσαρλς και Ταντζιπαχόα. Τα σύνορα αυτά πάνω στα νερά καθορίστηκαν το 1979.

Η λίμνη διασχίζεται από τη Γέφυρα της Λίμνης Πονσαρτραίν (Lake Pontchartrain Causeway), τη μεγαλύτερη συνεχή γέφυρα πάνω από νερό στον κόσμο.
Χοσέ Μαρία Ερέδια

Ο Χοσέ Μαρία Ερέδια υ Ερέδια ("José María Heredia y Heredia", 31 Δεκεμβρίου 1803 – 7 Μαΐου 1839) ήταν Κουβανός ποιητής. Είναι γνωστός και ως Χοσέ Μαρία Ερέδια υ Καμπουσάνο ("José María Heredia y Campuzano"). Δεν πρέπει να συγχέεται με τον Γάλλο, κουβανικής επίσης καταγωγής, ποιητή Ζοζέ Μαρία ντε Ερεντιά. Ο Ερέδια θεωρείται ως ο πρώτος χρονικά ρομαντικός ποιητής στην ιστορία ολόκληρης της αμερικανικής ηπείρου και ο πατέρας του λατινοαμερικανικού ρομαντισμού. Είναι επίσης γνωστός ως «ο ποιητής του Νιαγάρα», ενώ από μερικούς θεωρείται εθνικός ποιητής της Κούβας μαζί με τον Χοσέ Μαρτί. 

Πολλά από τα πρώτα του έργα είναι απλώς έξυπνες μεταφράσεις από τη γαλλική, την αγγλική και την ιταλική γλώσσα. Αλλά η ξεχωριστή του δημιουργικότητα είναι αδιαμφισβήτητη σε ποιήματα όπως το "Himno del desterrado", την επιστολή στην Emilia, το "Desengaños" και την περίφημη «Ωδή στον Νιαγάρα». Οι διανοητικές βάσεις του, όπως συμβαίνει και με άλλους Ισπανούς και Λατινοαμερικανούς ρομαντικούς, βρίσκονται στον νεοκλασικισμό, και πράγματι η ποίησή του είναι αξιοσημείωτη για την τελειότητα της φόρμας, όπως (συχνά) και για την ειλικρίνεια και το βάθος των συναισθημάτων του.
Τζιλ Ζάντερ

Η Χαϊντεμαρί Ζιλίν «Τζιλ» Ζάντερ (γεννημένη στις 27 Νοεμβρίου 1943 στο Βέζελμπουρεν) είναι Γερμανή σχεδιάστρια μόδας, που ακολούθησε το κίνημα του μινιμαλισμού και δημιούργησε τον οίκο μόδας Jil Sander. Η Τζιλ Ζάντερ σπούδασε μηχανική κλωστοϋφαντουργίας (αγγλικά: textile engineering) στο Κρέφελντ το 1963. Έπειτα, μετακόμισε στη Νέα Υόρκη, όπου έγινε αρθρογράφος σε περιοδικά μόδας. Στην ηλικία των 21, επέστρεψε στο Αμβούργο για να είναι με τα αδέρφια της, μετά τον ξαφνικό θάνατο του πατέρα της σε ηλικία 52 ετών. Άνοιξε την πρώτη της μπουτίκ στο Ρότερμπαουμ του Αμβούργου, όπου πουλούσε σχέδια δικά της και άλλων σχεδιαστών. Το 1973 κυκλοφόρησε την πρώτη της συλλογή. Αρχικά έγινε γνωστή για τον σχεδιασμό κομψών γυναικείων ρούχων, τα οποία ήταν συνήθως κατασκευασμένα σε πολυτελή υφάσματα. Οι συλλογές επικεντρώνονταν στην απλότητα, τη δομή και το σχήμα και όχι τόσο στην διακόσμηση. Η Ζάντερ το 1979 διεύρυνε τη γκάμα προϊόντων της εταιρίας, πουλώντας καλλυντικά και αρώματα. Η σχεδιάστρια θεωρείται από πολλούς μια από τους κύριους σχεδιαστές που επηρέασαν το μινιμαλιστικό στυλ της δεκαετίας του 1990. Η σχεδιάστρια πούλησε το 75% των μετοχών της εταιρείας το 1999 στον Ιταλικό οίκο μόδας Prada και παραιτήθηκε λίγους μήνες αργότερα, λόγω διαφορών δημιουργικής φύσεως. Στα χέρια του νέου διευθυντή δημιουργίας Μίλαν Βουκμίροβιτς, ο οποίος παλαιότερα είχε εργαστεί για τις εταιρείες Colette και Gucci, η εταιρεία δεν κατάφερε να πετύχει την ίδια επιτυχία που είχε με την ιδρυτή της. Η Ζάντερ επέστρεψε στην εταιρεία για μια μικρή περίοδο (2003 – 04) , παρ' όλα αυτά ξαναπαραιτήθηκε λίγο αργότερα . Στην εφταετία που δεν ασχολούνταν με την εταιρία η σχεδιάστρια συνεργάστηκε με την Ιαπωνική μάρκα Uniqlo, με την οποία δημιούργησαν τη σειρά +J. Τον Φεβρουάριο του 2012 επέστρεψε ως διευθυντής δημιουργίας στην εταιρεία της, κάνοντας μια συλλογή την άνοιξη του 2013. Τον Οκτώβριο του 2013 ανακοινώνει πως εγκαταλείπει οριστικά την εταιρεία της.

Η Τζιλ Ζάντερ έχει βραβευθεί με το Μπουντεσφέρσντιντκροιτς (Bundesverdienstkreuz, Ομοσπονδιακό Τάγμα Τιμής) από την Ομοσπονδιακής Δημοκρατία της Γερμανίας για τα επιτεύγματα της στη βιομηχανία της μόδας.
Εθνική Πινακοθήκη του Καναδά

Εθνική Πινακοθήκη του Καναδάς () — που βρίσκεται στην πρωτεύουσα της Οτάβα, Οντάριο, είναι η πρώτη γκαλερί τέχνης του Καναδάς. 

Η Γκαλερί στεγάζεται τώρα σε ένα κτίριο από γυαλί και γρανίτη στο Σαςςεξ κίνησης με αξιοσημείωτη θέα στα κτίρια του Κοινοβουλίου του Καναδά στο λόφο. Το κτίριο σχεδιάστηκε από τον Μοσέ Σαφντί και άνοιξε το 1988. Ο πρώην σκηνοθέτης της Γκαλερί, Σαζερλανδ , επιλέχθηκε ειδικά από τον πρωθυπουργό Πιέρ Τρουντό, για να επιβλέψει την κατασκευή της εθνικής γκαλερί και μουσεία. 

Ο Mαρκ Mαέρ ονομάστηκε διευθυντής του μουσείου, διαδέχοντας τον Пιέρ Τεβρε , στις 19 Ιανουαρίου 2009.
Μοτάζ Μουσά

Ο Μοτάζ Μουσά (Motazz Moussa, 1967-) είναι Σουδανός πολιτικός ο οποίος διετέλεσε πρωθυπουργός του Σουδάν από τον Σεπτέμβριο του 2018 μέχρι την αποχώρησή του τον Φεβρουάριο του 2019. Πριν από το διορισμό του υπηρέτησε ως υπουργός Άρδευσης και Ηλεκτρισμού.
Ντμίτροφ

Το Ντμίτροφ () είναι Ρωσική πόλη στην Περιφέρεια Μόσχας, ευρισκόμενη 65 χιλιόμετρα βόρεια από την πρωτεύουσα της Ρωσικής Ομοσπονδίας, Μόσχα. Σύμφωνα με την Ρωσική απογραφή του 2010, το Ντμιτρόφ είχε 61,306 κατοίκους, αριθμός που σταδιακά μειώνεται σε σχέση με απογραφές προηγούμενων δεκαετιών.
Μοχάμετ Ταχίρ Αγιάλα

Ο Μοχάμετ Ταχίρ Αγιάλα (Mohamed Tahir Ayala, γεννηθείς το 1950-51) είναι Σουδανός πολιτικός, πρωθυπουργός της χώρας του από τις 23 Φεβρουαρίου 2019 οπότε και διορίστηκε, ως τις 11 Απριλίου 2019. Προηγουμένως υπηρέτησε ως κυβερνήτης της Γκεζίρα από το 2015.
Εθνικό Πάρκο του Μούσκαου

Το Εθνικό Πάρκο του Μούσκαου () είναι αρχιτεκτονικός κήπος στην περιοχή Άνω Λουσατία της Γερμανίας και της Πολωνίας. Είναι ο μεγαλύτερος και ένας από τους πιο γνωστούς αγγλικούς κήπους στην Κεντρική Ευρώπη, που εκτείνεται κατά μήκος των δύο πλευρών των Γερμανο–Πολωνικών συνόρων στο Λουσατιανό Νάισσε. Το πάρκο επεκτεινόταν συνεχώς από το 1815 και μετά, κατ' εντολήν του Πρίγκιπα Χέρμαν φον Πύχλερ-Μούσκαου (1785-1871), με επίκεντρο την κατοικία του στο Παλάτι του Μούσκαου.

Τον Ιούλιο 2004 το Πάρκο του Μούσκαου προστέθηκε στον κατάλογο της UNESCO με Μνημεία Παγκόσμιας Πολιτιστικής Κληρονομιάς.

* Ιστοσελίδα του Πάρκου του Μούσκαου
Μάρτιν Μπρέγκμαν

Ο Μάρτιν Μπρέγκμαν (αγγλικά: Martin Bregman (18 Μαΐου, 1926 - 16 Ιουνίου, 2018), ήταν ένας Αμερικανός κινηματογραφικός παραγωγός.

Ο Μπρέγκμαν υπήρξε παραγωγός πολλών σημαντικών ταινίων, μεταξύ αλλών : Ο Σημαδεμένος (1983), Σκυλίσια μέρα (1975), Υπόθεση Καρλίτο (1993), Σέρπικο (1974), Ο Γάμος της Μπέτσυ (1990) και η Θάλασσα της Αγάπης (1989).
Ιωάννης Γκέλιος

Ο Ιωάννης Γκέλιος (24 Απριλίου 1992, Άουγκσμπουργκ) είναι Έλληνας επαγγελματίας ποδοσφαιριστής, ο οποίος αγωνίζεται ως τερματοφύλακας για τη Χόλσταϊν Κίελ.
Μονσορώ

Η Μονσορώ (γαλλικά: "Montsoreau" ; ) είναι κοινότητα και πόλη στη Χώρα του Λίγηρα, στην κεντρική δυτική Γαλλία και μία από τις κύριες πόλεις τουριστών στο νομό Μαιν-ε-Λίγηρα. Η κοινότητα της Μονσορώ στην απογραφή του 2015 είχε 447 κατοίκους. Η μητροπολιτική περιοχή της πόλης έχει περίπου 100.000 κατοίκους. Η πόλη βρίσκεται στη συμβολή των ποταμών Βιέννη και Λίγηρα επί της όχθης του δεύτερου.

Το 2000, η UNESCO πρόσθεσε το κεντρικό τμήμα της Κοιλάδας του Λίγηρα (συμπεριλαμβανομένου την πόλη και το κάστρο του Μονσορώ) στον κατάλογο με Μνημεία Παγκόσμιας Πολιτιστικής Κληρονομιάς.
Ντένκο Μαλέσκι

Ο Ντένκο Μαλέσκι (Σκόπια, 14 Νοεμβρίου 1946) είναι Βορειομακεδόνας πολιτικός, πολιτικός αναλυτής, ο πρώτος υπουργός Εξωτερικών της Βορείου Μακεδονίας και καθηγητής στη Νομική Σχολή του στα Σκόπια.

Διδάσκει διεθνή πολιτική και δίκαιο, καθώς και σύγχρονα πολιτικά συστήματα Το 1985 εξελέγη Κοσμήτορας Διεπιστημονικών Σπουδών στη Δημοσιογραφία. Από το 1997 είναι επικεφαλής μεταπτυχιακών σπουδών στο διεθνές δίκαιο και τη διεθνή πολιτική στη Νομική Σχολή στα Σκόπια. Από το 1991 έως το 1993 ήταν Υπουργός Εξωτερικών της πΓΔΜ και από το 1993 έως το 1997 ήταν μόνιμος εκπρόσωπος της χώρας στα Ηνωμένα Έθνη. Ο Μαλέσκι είναι παντρεμένος και έχει τρία παιδιά.
Αντίλ Ναμπί

Ο Αντίλ Ναμπί ("Adil Nabi," γεννημένος στις 28 Φεβρουαρίου 1994) είναι Άγγλος επαγγελματίας ποδοσφαιριστής, ο οποίος αγωνίζεται ως επιθετικός μέσος ή επιθετικός, για τον ΟΦΗ.
Δομιτία Λεπίδα η Νεότερη

H Δομιτία Λεπίδα η Νεότερη, λατιν. Domitia Lepida Minor (π. 5 π.Χ. - 54 μ.Χ.) από το γένος των Δομιτίων Αηνοβάρβων, ήταν συγγενής τεσσάρων Αυτοκρατόρων: ήταν μικρανιψιά του Αυγούστου, εξαδέλφη του Γερμανικού (πατέρα του Καλιγούλα), εξαδέλφη και πεθερά του Κλαύδιου και θεία του Νέρωνα.
Στυλιανός Σκανδάλης

Ο Στυλιανός Σκανδάλης (1917-1976), του Δημητρίου, ήταν Έλληνας στρατιωτικός και πολιτικός, ο οποίος πριν και κατά την περίοδο της Χούντας των Συνταγματαρχών ανέλαβε σημαντικές πολιτικές και διοικητικές θέσεις.
Δήμος Μακέντονσκα Καμένιτσα

Ο Δήμος Μακέντονσκα Καμένιτσα ( ) είναι δήμος στο ανατολικό μέρος της Βόρειας Μακεδονίας. Μακέντονσκα Καμένιτσα ονομάζεται επίσης η πόλη στην οποία βρίσκεται η έδρα του Δήμου Μακέντονσκα Καμένιτσα. Στατιστικά αποτελεί μέρος της Ανατολικής Στατιστικής Περιφέρειας.
Ιουλία η Νεότερη

Η Ιουλία η Νεότερη, λατιν. Julia Minor, ή Ιουλίλλα (= μικρή Ιουλία) ή Βιψανία Ιουλία Αγριππίνα (19 π.Χ. - π. 29 μ.Χ.) από τον γένος των Βιψανίων Αγρίππα και λόγω της μητέρας της από τη Ιουλιο-Κλαυδιανή δυναστεία, ήταν Ρωμαία ευγενής. Έγινε εγγονή του Αυγούστου, προγονή του Τιβερίου, θεία του Καλιγούλα, 2η εξαδέλφη του Κλαυδίου και μεγάλη θεία του Νέρωνα.
Ζαουερμπράτεν

μικρογραφία|Ζαουερμπράτεν με πατάτες βραστές
Το Ζαουερμπράτεν (γερμανικά: "ξινό ψητό" από το "sauer" για το "ξινό" ή "τουρσί" και "Braten" για το "ψητό κρέας") είναι γερμανικό ψητό τρόφιμο που παρασκευάζεται με μια ποικιλία από κρέατα—πιο συχνά από μοσχάρι, αλλά και από ελάφι, αρνί, χοιρινό ή παραδοσιακά από άλογο. Πριν από το μαγείρεμα, το κομμένο κρέας μαρινάρεται για αρκετές ημέρες (οι συνταγές ποικίλλουν από τρεις με δέκα ημέρες), σε μείγμα ξυδιού, κρασιού, νερού, βοτάνων, μπαχαρικών και καρυκευμάτων. Επειδή τα σκληρότερα κομμάτια κρέατος για το ζαουερμπράτεν μαρινάρονται για να μαλακώσουν, αυτό δίνει ένα τελικό πιάτο που είναι τρυφερό, μαλακό και ζουμερό. Τα συστατικά της μαρινάδας διαφέρουν ανάλογα με τις περιφερειακές μορφές και παραδόσεις σε ολόκληρη τη Γερμανία.

Συγκαταλέγεται μεταξύ των εθνικών πιάτων της Γερμανίας. Είναι ένα από τα πιο γνωστά γερμανικά πιάτα και συχνά αποτελεί μέρος του μενού στα γερμανικά εστιατόρια εκτός Γερμανίας. Υπάρχουν διάφορες παραλλαγές στη Φραγκονία, τη Θουριγγία, την Ρηνανία, το Σάαρλαντ, τη Σιλεσία και τη Σουηβία. Σε μερικά μέρη της Γερμανίας, οι τηγανίτες από πατάτα (οι οποίες ονομάζονται Καρτοφελπούφερ ή Ραϊμπεκούχεν) σερβίρονται με Ζαουερμπράτεν. Πολλά γερμανικά εστιατόρια των ΗΠΑ το κάνουν αυτό.

Το ζαουερμπράτεν σερβίρεται παραδοσιακά με άλλα παραδοσιακά γερμανικά πιάτα, όπως Ρότκολ (κόκκινο λάχανο), Κνέντελ ή Καρτοφελκλέσε (κροκέτες πατάτας), Σπέτσλε (αυγό και νουντλ αλευριού) και βραστές πατάτες.
Γιολάντα της Αραγωνίας

Η Γιολάντα της Αραγωνίας (Ισπανικά : "Violante de Aragón", Σαραγόσα, 8 Ιουνίου 1236 - 1301) ήταν βασίλισσα της Καστίλης και της Λεόν (1252 - 1284) με τον γάμο της με τον βασιλιά της Καστίλης Αλφόνσο τον Σοφό. Η Γιολάντα ήταν μεγαλύτερη κόρη και παιδί του Ιακώβου Α΄ της Αραγωνίας και της Γιολάντας της Ουγγαρίας κόρης του Ανδρέα Β΄ της Ουγγαρίας.. Οι μητρικοί του παππούδες ήταν ο Ανδρέας Β΄ της Ουγγαρίας και η Γιολάντα του Κουρτεναί.
Οκταβία η Νεότερη

Η Οκταβία η Νεότερη, λατιν. Octavia Minor (69 - 11 π.Χ.) από το γένος των Οκταβίων, ήταν αδελφή του Οκταβιανού Αυγούστου, ετεροθαλής, μικρότερη αδελφή της Οκταβίας της Πρεσβύτερης και μικρανιψιά του Ιουλίου Καίσαρα. Ήταν γιαγιά του Κλαύδιου και προγιαγιά του Καλιγούλα και του Νέρωνα. Ήταν από τις πιο εξέχουσες γυναίκες της Ρωμαϊκής ιστορίας. Τη σεβόταν και τη θαύμαζαν οι σύγχρονοί της για την πιστότητά της, την αξιοπρέπειά της, τον αλτρουισμό της και για το ότι διατήρησε τις παραδοσιακές Ρωμαϊκές αρετές της γυναίκας.